b'\n_START_ARTICLE_\nEuro Domino\n_START_PARAGRAPH_\nEuro Domino oli maakohtainen junalippu, joka oikeutti lipun tyypist\xc3\xa4 riippuen 3-8 p\xc3\xa4iv\xc3\xa4n matkustamiseen lipun ostajan valitseman maan junilla kuukauden aikana. Euro Domino -maita olivat Alankomaat, Belgia, Bulgaria, Irlanti, Iso-Britannia, It\xc3\xa4valta, Kreikka, Kroatia, Luxemburg, Makedonia, Marokko, Norja, Portugali, Puola, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, T\xc5\xa1ekki, Turkki, Unkari ja Ven\xc3\xa4j\xc3\xa4. Lis\xc3\xa4ksi Euro Domino -lipun saattoi ostaa laivayhti\xc3\xb6 Attican reiteille._NEWLINE_Euro Domino -lipun hinta m\xc3\xa4\xc3\xa4r\xc3\xa4ytyi matkap\xc3\xa4ivien m\xc3\xa4\xc3\xa4r\xc3\xa4n, matkakohteen (maan), lipun ostajan i\xc3\xa4n sek\xc3\xa4 matkustusluokan mukaan. Lapset saivat normaaleista lippujen hinnoista n. 50\xc2\xa0%:n alennuksen, seniorit (60+ v.) n. 15\xc2\xa0%:n alennuksen ja nuoret (alle 26 v.) n. 25\xc2\xa0%:n alennuksen 2. luokan hinnoista._NEWLINE_Euro Domino -lippujen myynti p\xc3\xa4\xc3\xa4ttyi 31. maaliskuuta 2007 ja sen korvasi maakohtainen Interrail -kortti.'